Nicaragua, país on civilització i natura s’uneixen | El bloc del voluntariat de SETEM Catalunya\n17 Novembre 2016 · by annawestside\t· in Accions de denúncia, Altres, Camps de solidaritat, Conciència crítica, Consum responsable, Voluntariat de Setem.\t·\nArribes a l’allotjament d’aquesta nit, i reps la primera dosis de realitat. Has conegut a la Mercè, una metgessa que farà de voluntària a una casa que dóna suport a nenes maltractades sexualment. Et deixa entrar, i el primer que veus són els ulls desencaixats d’una nena que acaba d’arribar. Intentes mantenir una conversa amb ella, però veus que el que et diu no té sentit, està en shock. No ets conscient del que acabes de viure, però vols saber què s’amaga darrere d’aquest cas concret.\nA Nicaragua l’abús sexual de menors d’edat és un problema seriós, no són casos aïllats. Cada any, des del 2011 que el Movimiento de Mujeres va començar a analitzar la situació, entre el 70 i el 80 % de les víctimes d’agressions sexuals són menors d’edat.\nEts sents impotent davant d’aquesta situació, hi vols posar remei. Continues el teu viatge cap a la zona agrícola, allà on va començar la revolució. Escrius algunes de les teves vivències en un petit diari:\n“Les olors, el soroll, el moviment de gent… tot em resulta fascinant. Els carrers de Matagalpa, com els de Managua, estan plens de banderes vermelles i negres. M’he trobat amb un amic del meu pare que porta 30 anys vivint al país.\n“Ortega juga amb la misèria de la gent. Donar-li quatre gallines a una persona que no té res t’assegura el vot”, assegura en Xavier. El governs anteriors gairebé no invertien res en ajuda social. Per tant, el poc que donen es rebut amb molt entusiasme entre la població acostumada a no tenir res. Nicaragua està a la cua de la despesa pública respecte el PIB.\nA Nicaragua hi ha una dictadura encoberta, la família Ortega s’ha fet amb el control econòmic i polític del país. La gent no pot parlar amb llibertat del que opina del govern, sinó li costa trobar feina a ell i a la seva família.\nLa zona rural és exemple de la falta de recursos econòmics. Manca d’aigua corrent, habitatges dignes, de carreteres, i un llarg etcètera. Allà, però, m’he adonat que els recursos econòmics no són necessaris per ser feliç. He jugat amb nens a cartes amb una baralla de cartes incompleta i feta malbé, i tenien un somriure molt més gran i despreocupat que el que té el meu cosí quan juga amb el mòbil del seu pare.”\nEt llegeixes aquestes línies abans de marxar de Nicaragua. Primer, però, no te’n vols anar sense visitar abans al Colectivo de Mujeres de Matagalpa. Un espai de llibertat de pensament, de defensa de la dona, de defensa de la comunitat i del país s’obre davant teu. Una dona enèrgica t’explica tots els seus projectes, dedicats a l’empoderament i la formació de la dona.\nSi vols llegir l’article complet, clica aquí.\nEtiquetes: 25 anys Camps, Camps de solidaritat, Nicaragua\n← 14 km\nLa subtilesa del patriarcat #25N →


Xavi Bartolo: «Que no ens xiuli més Varón Aceitón, si us plau»\nXavi Bartolo, tècnic del CF Reus, demana a la Federació no rebre cap arbitratge més de Varón Aceitón. El lleidatà també lamenta les errades del seu equip\ndissabte, 17 de novembre 2018 - 23:22h\nXavi Bartolo saluda Rodri abans de l'inici del partit | Laia Solanellas\nXavi Bartolo, entrenador del CF Reus, ha analitzat la contundent derrota del seu equip davant l'Extremadura a la sala de premsa de l'Estadi Municipal. El lleidatà ha reconegut que «hem fet molt bona primera meitat, sent molt superiors a l'Extremadura portant la dinàmica del partit però el gol d'ells en la primera part l'acabes acusant». Un gol del qual ha mostrat la seva disconformitat perquè considera que Gallego ha comès falta sobre Ángel Bastos en la rematada: «En el primer gol seu hi ha una falta claríssima que l'àrbitre no xiula. El quart àrbitre i l'assistent la veuen i no la volen xiular».\nBartolo no vol veure més a Varón Aceitón\nEl tècnic roig-i-negre no s'ha mossegat la llengua i ha demanat públicament a la Federació que Santiago Varón Aceitón no torni a xiular mai més al CF Reus: «Si us plau que no ens xiuli més Varón Aceitón, li demano si us plau a la Federació», pregava Bartolo davant dels micròfons. Tot i que ha carregat part de la responsabilitat al col·legiat, el roig-i-negre no ha amagat que el seu equip ha patit errades impròpies els darrers anys: «Amb errades tan greus individualment en aquesta categoria, no tens cap mena de resposta. Saben greus les errades perquè amb la situació que viuen els jugadors, aquestes accions no ajuden res».\nEl vestidor, tocat i enfonsat\nBartolo no ha amagat que «és el dia que he vist el vestidor amb el cap més baix, ens costarà més aixecar-nos de cara al pròxim partit», situació que pot ser més fàcil d'assimilar gràcies al suport dels seguidors: «l'ovació final de l'afició li fa que sigui menys coll amunt la dolorosa derrota i per a què el jugador vegi que l'aficionat està allí, per donar suport». L'entrenador dels del Baix Camp ha tractat altres qüestions que pots escoltar en el següent reproductor.\nEscolta la roda de premsa de Xavi Bartolo, entrenador del CF Reus\n"Lliga Europea - Jornada 2: El Reus Deportiu no pot amb el Porto i es complica la vida" "OK Lliga - Jornada 9: El Calafell ensopega a la pista del Sant Cugat"


Camina que caminaras: 2013-10\nPARADOR DE SAU - PUIG DEL FAR - SALT DE LA MINYONA - SAVASSONA\nGurb, 19 d’Octubre de 2013\nAvui us explicaré una caminada magnífica, que es pot enllaçar amb l’última que us vaig descriure, la de Savassona - Sant Pere de Casserres. Aquesta comença al Parador de Sau i ens portarà al Puig del Far, els Muns, Salt de la Minyona i acabarem a Savassona, passarem per llocs magnífics i altius, sempre amb bones vistes !!.\nEl Puig del Far (832 m) desde Gurb.\nAvui, però, ens caldran dos cotxes, un el deixarem a Savassona i amb l’altre anirem per la carretera BV-5213 que va fins al Parador de Sau, just abans de l’última pujada que ens portaria al Parador, hi ha un bon lloc on deixar el cotxe, després agafem una pista a ma dreta que ens duria pantà avall, deixant el pantà a la nostra esquerra, aigües avall, a 150 m. de la carretera a ma dreta hi ha les indicacions del GR151, diu Vilanova de Sau 5,85 km. El seguirem en sentit ascendent, en menys de 10 minuts ja veurem a l’altre banda del pantà el castell de Tavertet i magnífiques vistes del Pantà amb la seva punta del campanar de Sant Romà sortint de l’aigua, lluny al fons es veu l’Agullola de Fàbregas i mes enllà els cingles del Santuari del Far, no ho confonguem amb el Puig del far que és on avui ens dirigim.\nPunt de sortida, seguim el GR\nEl castell de Tavartet\nLa punta del campanar de Sant Romà de Sau\nAl fons l'Agullola de Fabregas i els cingles del Far\nResseguim el pantà desde dalt del cingle fins que aproximadament als 30 minuts trobem una torre d’electricitat amb dues marques verdes, nosaltres seguim recte les senyals del GR, no ens desviem mai, vaig amb el Joan que es coneix la zona i va marcant el ritme amb ganes, és un bon caminador !!.\nEn Joan, bon caminador i gran amic !!\nEn 35 – 40 minuts trobem una feixa abandonada, la passem tota i just a l’altre costat trobem una pista forestal, apte per turismes que seguirem a la nostra esquerra, hi ha les marques del GR, no hi ha pèrdua, seguim la pista i de seguida trobem un trencant a ma dreta, on hi ha una bassa, que porta a Sta. Margarita d’Ardola, nosaltres el deixem i seguim recta fins que uns 500 m. més enllà, en 45-50 minuts desde el cotxe, trobem, en un revolt a la dreta, un camí que segueix recta, està tancat amb un filferro pel bestiar que es pot obrir per passar. Penseu sempre a tornar a tancar aquestes tanques, hi ha bestiar pasturant i es podria escapar.\nAra farem una marrada per anar a visitar la zona de la roca del Migdia, amb els seus cingles preciosos, agafem aquest sender, canviem de direcció, anàvem en direcció S-SE, ara anirem N-NE seguint unes marques vermelles fins al vèrtex nord de la gran roca on la vista es impressionant, on hi arribem en poc més o menys una horeta, ara seguim per la vora de la cinglera en direcció S fins l’altre vèrtex de la roca, 1:10 h. desde el cotxe, veiem al nostre darrera, en direcció Oest, el cim del Puig del Far i les antenes dels Muns on també passarem abans d’arribar al salt de la minyona, cap el Sud-Oest, als nostres peus Vilanova de Sau.\nSau desde la Roca de Migdia\nA les antenes hi ha els Muns\nReculem en direcció el Puig del Far fins que tornem a sortir al punt on hem obert el filferro pels animals, ara tenim de seguir altre cop la pista original a la nostra esquerra fins que trobarem un trencant a ma dreta, indicant clarament Puig del Far. (aprox. 1:20 h desde el cotxe, parades incloses).\nEn 10 minutets més som al cim, que te unes vistes esplèndides en totes direccions, desde la plana es veu el Puig del Far desde molts llocs, es un bony molt característic quan mires en direcció el Cabreres. Al cim gaudim de la vista, es veu molt be la Roca Falconera, esmorzem i ens fem una foto. La pujada al cim no te cap dificultat, està molt ben indicat i en el punt més conflictiu fins i tot hi ha un passamà per agafar-nos. En definitiva 1:30 / 1:35 h parades incloses.\nTrencant cap al Puig del Far\n... i pujant-hi ...\n... veiem la Roca Falconera ....\n... i ja som al cim !!\nTornem a la pista de baix i la seguim a la dreta, sempre seguint les marques del GR, hi ha llocs on podem seguir la pista o fer drecera vorejant la cinglera, els senders sempre estan ben marcats, en uns cinc minutets trobem un pal indicador que ens parla ja dels Muns, que es a les antenes que cada vegada tenim més a prop.\nLa pista ressegueix la carena i després baixem fins que trobem un trencant a ma dreta que deixem per seguir recta (30 minuts desde els peus del Puig del Far, 2:30 h desde el cotxe), per una pista enporlanada que puja cap els Muns, la pujada és dura i sempre hem de seguir per la pista, sense deixar-la mai fins arribar a la casa dels Muns, 10 minutets de forta pujada.\nPal indicador, els Muns\nVeiem la Roca Falconera i el Puig del Far\nResegint la carena ....\n... fins al camí dels Muns\nLa casa dels Muns\nPassem la casa i ja arribem al Salt de la minyona, magnífim mirador de les Guilleries i el Montseny, fins aquí hem trigat 2:40 h. Disfrutem de la vista i ens tornem a fer una foto.\nAgafem la pista a la nostra esquerra en forta baixada fins que trobem un punt on el GR es dirigeix a la nostra esquerra en direcció a la cinglera (7 o 8 minuts desde el Salt de la Minyona), aquí el deixem per seguir recta per la pista, sense deixar-la mai fins que trobem un encreuament de camins on hi ha un rètol de fusta que diu “Els Muns”.La pista enporlanada de l’esquerra ens portaria a Folgueroles, la de la dreta cap a la casa de la Soleia i el que va de dret va cap el Masgrau, aquest és el que prendrem, va en clara direcció Nord. Portem 3:15 desde el cotxe.\nTrencant del Masgrau\nTrencant prop de la casa del Masgrau\nEn cinc minuts i uns 100 metres abans de la casa de la Noguera agafem un sender a ma esquerra, marcat amb groc i blanc que gira cap a l’Oest, es un sender que ens porta a un altre encreuament de pistes, uns 15 minutets més, ara portem 3:30 h desde el cotxe, deixem la pista de l’esquerra i la de la dreta i seguim recta, en pujada per la pista on hi ha a ma esquerra una boca d’aigua.\nDe dret a Savassona\nEn 15 minuts més som a Savassona, Sant Feliuet al seu turó i el cotxe, es una volta per fer entre 3:45 i 4:00, depenent del ritme. Us poso un enllaç a l’Strava on trobareu el recorregut.\nEs pot fer una circular ajuntant la ruta SAVASSONA - SANT FELIUET DE SAVASSONA - SANTPERE DE CASSERRES que us vaig explicar el passat 5 d’Octubre de 2013, només cal seguir fins al parador al tornar de Sant Pere de Casserres i un cop al Parador seguir aquesta ruta. Es una volta que dura unes 6 – 7 hores. Us recomano fer-les, per separat o juntes, però son caminades esplèndides per contrades espectaculars, gaudireu segur, jo no em canso mai d’anar-hi !!.\nGurb, 5 d’Octubre de 2013\nFeia dies que tenia ganes d’explicar-vos aquesta esplèndida caminada, plena de regals per la vista i per la formació cultural, anirem de Savassona fins a Sant Pere de Casserres, seguint el camí que vaig fer amb el meu pare i el meu germà Ramon cap allà el 1965, ara majoritàriament és el PR C40, però llavors era la selva !!. Avui anem el Joan Aranda, el meu fill petit Ot i jo.\nAnirem fins a Savassona, agafant la BV 5213 que porta al parador de Sau, on es va fer l’estatut d’Autonomia del 1979, aproximadament a 4,5 km de prendre la carretera trobarem un trencant a ma esquerra que ens porta a Sant Feliu de Savassona, deixem el cotxe on puguem i aquí comença la caminada.\nHi ha una cadena i un rètol que diu Sant Feliu de Savassona 12 minuts, passem una mena de porta metàl·lica, en un dels pals de la porta hi ha una inscripció que diu , Pedra del Sacrifici 300 metres. Anem cap a la nostra dreta seguint el sender en lleuger ascens, i efectivament en menys de 10 minuts ja estem a la pedra del sacrifici, on fem la primera parada per gaudir-ne una estoneta.\nEl Joan i l'Ot comentant-ho\nSavassona, a més de ser l’escola d’escalada dels escaladors de la comarca, es un jaciment molt bonic i interessant, hi trobem diferents pedres amb inscripcions i la famosa pedra del sacrifici, de unes 400 tones de pes i amb la llegenda dels sacrificis humans. Als anys 60 i sobretot al 1976 es van fer unes excavacions que van trobar tombes i diferent material funerari de una antiguitat de 2.350 anys abans de Crist. També es diu que les marques a la pedra era on es recolzaven les teulades de les cases que hi havia als seus peus a l’època medieval. Les restes trobades estan al Museu Episcopal de Vic.\nSeguim i als pocs metres trobem un sender que surt a ma esquerra i que ens porta cap a Sant Feliu de Savassona, lloc emblemàtic per la Unió excursionista de Vic, club del que soc soci desde fa molts anys i que va ser fundat el 1911, fa poc es van celebrar els cent anys amb una foto molt bonica aquí mateix. En 15 minutets desde el cotxe ja hi som, es una bonica capella romànica que va ser restaurada per la Unió l’any 1962. A la banda de l’absis hi ha tombes antropomòrfiques i una bonica vista a totes bandes.\nCamí de pujada a sant Feliuet\nVistes cap al castell de Savassona\nL'ot fent de difunt en una tomba antropomòrfica\nCap allà anem !!\nPrimera foto conjunta del dia\nTornem a baixar pel mateix camí, passem pel costat del famós dau i anem a veure la pedra de les bruixes, una mica més al Nord, seguint el PR C40, marcat, evidentment, amb groc i blanc. Visitem la roca i ens dirigim a la del home, on es veu molt be l’imatge de un home estrany gravat a la pedra.\nSeguim el PR C40 en direcció Sant Pere de Casserres, sense pèrdua possible, ja que està molt ben indicat, en 45 minuts, visites i parades incloses trobem un pal indicador que ens mena cap a la nostra dreta, aquí trobem el GR 210, camí vora el Ter, a l’esquerra aniríem cap a Tavèrnoles i Roda de Ter. Pendrem el temps de la caminada desde aquest indicador, ja que abans podem gaudir tanta estona com volguem de la visita a Sant Feliu i les diferents pedres del pla de Savassona.\nA partir d'aqui comptarem el temps de la caminada\nEl sender es molt bonic i al mig de la boira que hi ha avui encara ho fa més bonic si cal, en 15 minuts, desde que hem trobat el GR 210, passem el torrent del castell, trobem la urbanització de Fussimanya, passem prop del restaurant del mateix nom, en 35 minuts passem un prat gran, molt bonic i ara ens dirigim al torrent de l’infern, que aproximadament el passem en 1 hora. Un racó ben bonic !!\nEl prat gran, prop de Fussimanya\nBaixant cap el torrent de l'infern\nPassant el torrent de l'infern\nEn 25 – 30 minuts més passem la carretera que porta del Parador al Monestir, seguim pel sender a l’altre costat de la carretera, ben indicat (queden 1,6 km. fins el monestir) i ens enfilem fins la carena en 3 0 4 minuts més. Fins aquí 1:22 h. desde el pla de Savassona.\nSeguim un preciós sender amb bones vistes sobre el pantà de Sau, veiem la zona del Villaret, on hi ha la Balma de la Cort Fosca i el Salt de les Conques, explicats en aquest mateix blog. Veiem Sant Pere per primera vegada i en 25 minuts més som a l’entrada del recinte. En total 2:00 – 2:30 hores desde el famós pal indicador.\nA que es bonic ???\nJa veiem Sant Pere de Casserres\nSantPere de Casserres es un preciós monestir romànic, molt ben restaurat que val molt la pena visitar, esta situat en una mena de península en un meandre del riu Ter, ara al mig del pantà de Sau. Hi ha tantes coses a dir de Sant Pere que us hi he possat l'enllaç a la seva pàgina perquè us informeu ben be. Aneu-hi que s’ho mereix, la caminada es pot titular com a caminada cultural. Tornarem pel mateix camí, tardarem altre cop 2:00 – 2:30 hores, en definitiva 4 – 5 hores de bonica i interessant caminada, agafeu-vos temps per visitar-ho amb calma, de tornada podeu dinar al Restaurant de Fussimanya, però reserveu taula, ho fan molt bé i sempre està ple. Espero que gaudiu molt d’aquesta caminada per la meva estimada comarca !!!\nSegona foto colectiva del dia !!\nPARADOR DE SAU - PUIG DEL FAR - SALT DE LA MINYONA...\nSAVASSONA - SANT FELIUET DE SAVASSONA - SANT PERE ...


Home / Autors / LARROCHA, Alicia de\nAlicia de Larrocha y de la Calle va ser una pianista catalana, considerada una de les millors de la seva generació. Nascuda el 1923 a la ciutat de Barcelona, va començar els seus estudis musicals als tres anys, oferint el seu primer concert als sis i participant als onze, per primera vegada, en un concert oficial amb l'Orquestra Simfònica de Madrid. A partir de 1939 va començar a oferir concerts amb diferents orquestres europees i acompanyant intèrprets de primer nivell.\nLarrocha va ser deixeble del pedagog i pianista Frank Marshall, continuador de la prestigiosa Acadèmia Marshall fundada per Enric Granados. Al centre, del qual va acabar assumint la direcció, va conèixer als prestigiosos pianistes Anton Rubinstein, Emil von Sauer o Alfred Cortot.\nA partir de 1954, any en què va debutar als Estats Units d'Amèrica, va començar a impulsar el seu reconeixement internacional per la seva impecable tècnica pianística. La seva carrera es va accelerar a partir de la dècada dels 60, fins a arribar a programar uns 120 concerts anuals a tot el món, ja fos sola o acompanyada d'orquestra, a més de realitzar de tres gires anuals per diferents ciutats dels Estats Units.\nEntre la gran quantitat de premis que va rebre destaquen el Premi Unesco (1995), dos premis Ondas (1992 i 2000), el Premi Ciutat de Barcelona, la Medalla d'Or de la Ciutat de Barcelona (1980), la Medalla d'Or de la Generalitat de Catalunya (1983), quatre Premis Grammy (1974 per Albéniz: Iberia, 1975, 1988, 1991), tres Premis Edison (1968, 1978, 1989), dos Grand Prix du Disque (1960, 1974), dos Record of the Year de Londres (1971, 1974), un premi Deutsche Schallplattenpreis (1979), premi Nacional de Música de la Generalitat de Catalunya (2004) i el premi Franz Liszt de Budapest (1980). També va ser investida doctora honoris causa de diversos centres d'ensenyament superior als Estats Units ia Catalunya.\nCasada amb el també pianista Joan Torra i mare de dos fills, es va mantenir activa fins a una avançada edat, ja que va emprendre una gira l'any 2000 per països de Sud-amèrica. També va oferir un recital a Miami el 2001 i va participar en diverses actuacions el 2002, en llocs tan emblemàtics com el Palau de la Música Catalana de Barcelona i la sala Carnegie Hall de Nova York.\nVa morir el 25 de setembre de 2009 a la Clínica Quirón de Barcelona, als vuitanta-sis anys. Com personalitat rellevant per haver rebut la màxima distinció del país, el diumenge 27, de deu del matí a sis de la tarda, es va instal·lar la capella ardent al Saló de Sant Jordi del Palau de la Generalitat de Catalunya per a qui volgués acomiadar-se de la insigne concertista.


Pàgina 2 – Caro Cañellas Fotografia\nInicio > Expsoció Fotogràfica dels alumnes d’iniciació a la fotografia > Pàgina 2\nEXPOSICIÓ FOTOGRÀFICA: PERSPECTIVES QUOTIDIANES\nDels alumnes del curs d’iniciació a la fotografia de Caro Cañellas fotografia\nL‘Arnau Chavarria, formador del curs, em va deixar el marrón de parlar davant de tothom, mentre ell feina aquestes magnífiques fotografies de la inauguració de l’exposició. Va ser un dia preciós on es respirava alegria i una satisfacció ben gran per la feina ben feta. Un tancament de curs com cal.\nUs poso la introducció de l’exposició que podreu veure a l’economat de Pallejà.\nEl que veieu en aquesta exposició és el resultat, d’uns alumnes que els encanta la fotografia, però no dominaven la seva càmera. Al llarg de 2 mesos i mig, hem aconseguit abandonar la funció automàtica, i endinsar-nos en el meravellós món del manual. El principal objectiu d’aquest curs: que capturessin amb la seva càmera, el que tenien al cap quan veien una escena, i que el resultat fos exitós.\nLa fotografia, però, no només és captar imatges, sinó explicar històries, aquest és el segon objectiu del curs. En la fase final, expliquem conceptes de narrativa i composició. Creant una sèrie com a treball final de curs.\nEl que veieu en aquestes sèries, són les històries dels nostres alumnes, un recull d’històries familiars, de quotidianitats, de llocs familiars i d’aficions. Aquest any, a més, tenim la continuïtat d’una sèrie, que ja va ser exposada l’any passat, dues germanes ens expliquen la història dels seus avis, amb un any de diferència.\nEsperem que gaudiu molt d’aquesta exposició, ja que forma part d’una evolució i un treball constant i enriquidor.\nAquesta exposició és el treball final dels alumnes del curs d’iniciació a la fotografia realitzat a Caro Cañellas Fotografia.\nOrganitzat i conduït per Arnau Chavarria i Caro Cañellas.\nNo us la perdeu i aneu-la a veure!\nFotos: Arnau Chavarria\nL’any 2017 el defineixo com un any molt intens, on he après moltíssim! Vaig iniciar-lo apostant al 100% per l’estudi fotogràfic i deixant de banda el revelatge digital. Un gran pas que em feia pànic fer, però ho vaig aconseguir.\nDedicar-me exclusivament a l’estudi m’ha permès engegar moltíssims projectes, tenir un horari més flexible, per conèixer projectes bonics i formar-me.\nDe tots els projectes i reptes iniciats, no tots han sortit com voldria, però per sort tenim un 2018 nou per encetar i posar en pràctica tots els aprenentatges.\nGràcies 2017, no has estat un any fàcil, però veient aquest resum, em fa sentir-me molt orgullosa de tot el que he aconseguit tot i les adversitats, els dubtes i les pors.\nGràcies a tots que heu format part d’aquest gran any! He exclòs del vídeo, els cursos d’iniciació a la fotografia!, però han sigut una gran part del meu motor aquest 2017.\nI si!, aquest resum es fa normalment a finals d’any i no a inicis, però a vegades una no arriba a tot, i preferia fer-lo tard i bé, que ràpid i sense expressar el que realment volia.\nGràcies família Caro Cañellas Fotografia per ser-hi!, i ajudar a superar-me dia rere dia!\n2018!!! preparat que vinc!! ?


La majoria de l'oposició retira les seves candidatures en les eleccions parlamentàries que se celebraran diumenge a Veneçuela\nMàxima tensió política a Veneçuela en les hores prèvies de les eleccions parlamentàries del diumenge 4 de desembre. Es calcula que un 70% dels candidats dels partits opositors al president del país, Hugo Chávez, han retirat les seves candidatures al considerar que no està garantida la transparència del procés. Alguns sondejos pronosticaven un estrepitós ensorrament dels grups antichavistes, que tot just assolirien 35 escons dels 167 de que consta l'Assemblea de parlamentaris veneçolana. (en la imatge Henry Ramos Allup, secretari general d'Acció Democràtica, una de les formacions que no concorrerà a les eleccions)\nPresentat el llibre “Els ulls dels pobres”, del fotògraf Joan Guerrero, un retrat dels més necessitats de l'Amèrica Llatina\nJoan Guerrero ha presentat a la llibreria Proa de Barcelona el seu llibre “Els ulls dels pobres”, en el que han col·laborat l'escriptor uruguaià Eduardo Galeano; el bisbe Pere Casaldàliga; i Francesc Escribano, director de Televisió de Catalunya. A l'acte van acudir l'autor, Francesc Escribano i l'actor català Joel Joan. L'obra està composta per un centenar de fotografies- fruit de quatre viatges de Guerrero a Llatinoamèrica entre 1996 i 2004- que estan acompanyades cadascuna per un poema escrit per Casaldàliga.\nEs compleix el centenari del naixement del gran tanguista argentí Osvaldo Pugliese\nOsvaldo Pugliese, pianista, compositor i director, va ser un dels grans mestres del tango argentí. Per a molts, la seva obra “Recuerdo” és un punt d'inflexió en la creació tanguera ja que la considera el millor tango per la seva qualitat estètica. Per tot plegat, no hauria de sorpendre que aquest 2005 fos batejat a l'Argentina com “L'any Pugliese” al coincidir amb el centenari d'un dels més grans tanguistas dels què ha gaudit la música.\nL'escriptor mexicà Sergio Pitol, Premi Cervantes de literatura\nL'escriptor mexicà Sergio Pitol (Puebla, 1933) ha estat avui guardonat amb el Premi Cervantes, considerat el més important de la literatura en llengua castellana, segons ha anunciat aquesta tarda la ministra de Cultura, Carmen Calvo. El guardó està dotat amb 90.180 euros.\nL’ICCI/Casa Amèrica Catalunya patrocinarà l’exposició “Güipiles por la Paz” en commemoració del desè aniversari dels acords de pau a Guatemala\nLa Secretaria de la Pau del Govern de Guatemala, Norma Quixtán Argueta, i el director de l’ICCI/Casa Amèrica Catalunya, Antoni Traveria, han tancat l’acord segons el qual Barcelona acollirà l’any pròxim l’exposició “Güipiles por la Paz”, una de les iniciatives impulsades arran la commemoració del desè aniversari dels acords de pau signats a Guatemala. L’ICCI/Casa Amèrica Catalunya patrocinarà aquesta mostra, que s’exhibirà en el mes de juny de 2006 i en la que també hi participaran tres dones especialitzades en la confecció d’aquesta típica blusa femenina de les comunitats indígenes guatemalteques. (en la imatge, Norma Quixtán, en la seva visita a la seu de l’ICCI/Casa Amèrica Catalunya)\nPatricia Caicedo presenta el primer llibre sobre la cançó artística a Llatinoamèrica\nL’ICCI/ Casa Amèrica Catalunya ha acollit la presentació del llibre “La canción artística en América Latina: Antología crítica y guía interpretativa para cantantes”, de la solista colombiana Patricia Caicedo. L'obra conté 48 cançons de 10 països diferents (Argentina, Bolívia, Brasil, Colòmbia, Cuba, Xile, Perú, Puerto Rico, Uruguai i Veneçuela) amb les quals Caicedo vol mostrar tant el nacionalisme musical llatinoamericà com els compositors més contemporanis. A la presentació han assistit Llorenç Caballero, director de l'Editorial Tritó; i Agustín Fernández, compositor colombià present en el llibre.\nEl pensament bolivarià. La visió integradora i la reinvenció del socialisme a Veneçuela\nDiscurs de l’Ambaixador de Veneçuela a França, Roy Chaderton Matos, a l’ICCI/Casa Amèrica Catalunya amb motiu de les jornades “El socialismo del siglo XXI".\nAl 1897, des d'algun lloc de Cuba on aparentment s'avorria, el corresponsal de la cadena Hearst, Frederic Remington, li comentava en un despatx al seu patró, William Randolph Hearts, que no tenia res interessant que informar. El Senyor de la premsa nord-americana li va respondre en to imperatiu: “!Vostè posi les fotos, que jo posaré la guerra!”.\nDetingut a Madrid el policia acusat de l’assassinat de l’escriptor i periodista argentí Rodolfo Walsh\nEl passat 24 de novembre, Juan Carlos Fotea Dimieri, membre de la Policia Federal d'Argentina entre 1976 i 1983 –anys de la dictadura militar argentina– va ser detingut a Madrid acusat de l'assassinat de l'escriptor Rodolfo Walsh, que va ser segrestat i traslladat a l'Escola Superior de Mecànica de l'Armada, on va ser presumptament torturat i assassinat. Fotea va ser reclamat per la justícia argentina i, després de la seva detenció, va al·legar davant del jutge de l'Audiència Nacional, Fernando Andreu, que es va limitar a complir ordres i es va oposar a la seva extradició.\nEls primers resultats apunten a la victòria de l'opositor Manuel Zelaya a les eleccions presidencials d'Hondures\nManuel Zelaya, candidat de l'opositor i moderat Partit Liberal (PL), s'ha declarat guanyador de les eleccions presidencials a Hondures, segons els resultats preliminars difosos pel Tribunal Suprem Electoral (TSE), informa l'agència EFE. Amb 151 meses escrutades, de les 5.312 instal·lades en tot el país, Zelaya, amb el 50,79% dels vots, s'ha imposat al seu principal rival, el candidat del conservador Partit Nacional (PN), Porfirio Lobo, qui hauria aconseguit el 45,22% dels sufragis.\nEl CICC demana la victòria socialista a Xile\nLa organització Consejos de Iniciativas Ciudadanas de Cataluña (CICC) ha organitzat a l’ ICCI/ Casa Amèrica Catalunya el final de la seva campanya a favor del triomf de la socialista Michelle Bachelet a les eleccions xilenes que se celebraran el pròxim 11 de desembre. Per ambientar aquest acte, han comptat amb un guitarrista xilè que porta sis anys a Catalunya i que té repertori exclusivament llatinoamericà, i amb uns ballarins que al compàs de la guitarra han ballat la Cueca, el ball nacional xilè.


Enviar aquesta notícia per e-mail Imprimir aquesta notícia esports 15. 07. 2018 Compartir a Twitter Compartir a Facebook\nL'Hèrcules L'Hospitalet s'ha proclamat campió del Campionat de Catalunya de 1a Divisió, després de superar el Gavà en els dos primers partits de la final.\nEl conjunt de Frank Salas volia liquidar el títol per la via ràpida. Amb aquesta intenció van sortir dissabte, en el primer partit de la final, un fet que va permetre als hospitalencs agafar ràpidament una bona renda. Però el Gavà, que jugava a casa, va reaccionar i a punt va estar de completar la remuntada. Afortunadament pels interessos de l'Hèrcules, el partit (12-15) i el primer punt de la final queia del costat hospitalenc.\nEl segon partit, disputat a l'Hospitalet, podia servir per donar el títol als de Frank Salas. Tancant la cinquena entrada, l'Hèrcules dominava per 8-3, una distància que s'ampliaria fins al 14-8 de la vuitena. Només calia procurar que els gavanencs no puntuessin al novè inning, un fet que s'ha produït i ha permès als hospitalencs celebrar un nou títol.\nAra, el principal objectiu de l'Hèrcules serà preparar la fase final del Campionat de 1a Divisió, competició que es durà a terme a Madrid al mes de setembre. Allà, els hospitalencs lluitaran davant altres campions dels grups que conformen la 1a Divisió estatal.\nEl cap de setmana d'èxits per al beisbol hospitalenc s'ha completat a Montjuïc, amb el triomf de l'Hèrcules Màster davant el CBS Barcino per 7-0.


Goián , Pontevedra\nLlicenciada en Filosofia i Lletres (Divisió de Filologia, Secció Filologia Hispànica) per la UAB (1984) i en Filologia (Secció Filologia Gallec-Portuguesa) per la USC (1988).\nAl 1986 es va iniciar a la traducció d'obres audiovisuals per a doblatge i subtitulació. Al 2009 va publicar la seva primera traducció literária: O museo da innocència (Masumiyet müzesi), d'Orhan Pamuk, en col·laboració amb en Bartuk Aykan, reconeguda amb el premi de l'Associació d'Escriptors en Llingua Gallega a la Millor Traducció d'aquell any. Des de llavors s'ha enfrontat a diverses obres de literatura per a adults i per al públic infantil i juvenil. Per la versió gallega d'Ulisses de James Joyce, Alonso i els seus col·legues Eva Almazán, Antón Vialle i Xavier Queipo van rebre, entre d'altres, el Premi Nacional a la Millor Traducció 2014 del Ministeri de Cultura, Educació i Esport. I Premi Xela Arias de l'Associació Galega de Profesionais da Tradución i la Interpretació al 2018.\nRevisaré amb la intenció de millorar un vell projecte de traducció meu: l'obra Vint-i-set poemes en tres temps, de Miquel Martí i Pol.\nTraduir poesia a un espai i un temps compartits\nMiquel Marti i Pol: Vint-i-set poemes en tres temps, Edicions 62, 1972.\nDe tant en tant me'n recordava. Al calaix jeia aquell feix de fulls, vint-i-set i un, com sepultats: una altra vida que no va ésser. Els vaig traduir, els poemes, perquè els sentia propers, malgrat la distància aparentment incommensurable que em separava de qui els havia escrits. Potser, també, en el fons, perquè pensava que me obririen la porta del futur que somiava; perquè era jove i no tenia armes que em permetessin dir «això és el que vull» en veu alta. No ho sé si ara, que ja no soc aquella jove, les tinc ja. Tant se val. He pujat jo també, a poc a poc, sense alçar la veu, l’escala. I s’ha obert, la porta.\nDarrere la porta n'hi havia d'altres com jo: traductors, veterans o nous, amb pors, inseguretats i cap certesa que caminen a l’ombra de les paraules d’altres, i al davant una finestra que pintava els colors dels dies com els dies són: grisos i encalmats i blaus i vius, més freds o més calorosos, com a vasa per a l’encontre.\nQuan estàvem junts parlàvem de poesia, de traduir poesia, del corriol pedregós i mal il·luminat que no sempre porta a la paraula precisa, dels dubtes imprescindibles per no trair l’original, que nosaltres, de traïdors, no en tenim vocació. Parlàvem de poesia, de traduir poesia, a la sala de Faberllull, als esmorzars, als dinars i als sopars. Vam parlar de poesia al cim dels volcans, a la terrassa, pels camins i les voreres, al bell mig de la fageda d'en Jordà, on també vam callar per dibuixar els ocres o escoltar els cants tímids encara del ocells.\nVam traduir poemes quan érem sols, al silenci de l’habitació, a l’espai tancat on l’esperit creix devorant i fent-se esperit d’altres.


Tipo E Massa Lubrense Itàlia - Ofertes d'hotels amb els MILLORS DESCOMPTES EN LÍNIA\nMés informació sobre Tipo E\nPer als viatgers què vulguin captar les imatges i els sons de Massa Lubrense, Tipo E és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nTipo E ofereix un servei impecable i compleix amb totes les exigències dels més experimentats viatgers. Habitació familiar són només algunes de les comoditats que fan que Tipo E sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, balcó/terrassa, aparell de televisió, TV satèl•lit/cable, nevera a cada habitació. L'hotel ofereix instal.lacions fantàstiques, incloses piscina exterior, ping pong, per ajudar-vos a relaxar després d'un carregat dia a la ciutat. Amb una localització ideal i amb comoditats imbatibles, Tipo E no troba competidors en cap categoria.


Ada és nom de fada: BE MY FRIEND!\nPublicat per Ada a 4:54\nSempre pots anar a pel Nobel! Jo també ho intento pero sembla que només me'l donarien els de casa! De totes maneres ja m'està bé, de fet el més important és passar a la història entre la gent que estimes. ...ohhhh, això últim ha quedat una mica cursi...\n¡¡¡¡A POR EL NOBEL!!!!!\nSi jo donés el Nobel segur que el donaria a l'Anna i la Isabel, no perdeu l'esperança...\nLa Història amb majúscules i en especial la que ens ensenyen a l'escola no val gran cosa per no dir res, és la de cada u la que compta no creieu? L\n14 de maig de 2008, a les 14:01\nSí, sí, suposo que les petites històries de cada un van formant la Història! Un bon filòsof o un bon polític segur que ho són perquè determinades circumstàncies han fet que s'interessés per la filosofia o la política, no?\n15 de maig de 2008, a les 0:57


Material del Fons Menorquí de Cooperació\nAquí es recullen tots els materials disponibles a la biblioteca del fons Menorquí de Cooperació, agrupats en tres àmbits: fitxes didàctiques de pel·lícules, carpetes didàctiques amb activitats per a treballar a l'aula i exposicions.\nDues carpetes per a acostar-nos a la realitat geogràfica i social del continent veí. Dirigit a l’alumnat a partir del segon cicle de primària: 1 Magreb. 2 Africà occidental.\nAmb el menjar no s´hi juga\nFitxa didàctica: documental que tracta d'analitzar la relació entre els alts preus dels aliments en el mercat i les dolentes situacions dels camperols, l'especulació i l'acumulació de les terres i els beneficis en poques mans.\nAmb el menjar no se s´hi juga\nFitxa didàctica de la pel·lícula - documental: anàlisis crític de la cultura de la violència i l'impacte de les armes en la societat\nbowling for columbie ficha didactica.pdf\nSis iniciatives per a treballar amb l'alumnat de primària, secundària i batxillerat diferents àmbits de l'educació per al desenvolupament: treball infantil, la fam, convivència, globalització, desigualtats i mapa de Peters.\nTres carpetes didàctiques: 1. carpeta informativa per a alumnat d'ESO sobre els conflictes oblidats i el nou conflicte global. 2. material didàctic per a treballar conceptes de pau, drets, deures, justícia i desigualtats. 3. material didàctic per a treballar amb l'alumnat de primària conceptes sobre la pau.\nFitxa didàctica: documental que analitza la relació entre el creixement econòmic i el decreixement dels recursos naturals per a fer-nos pensar sobre el sistema productiu i de consum en el qual vivim i presentar-nos iniciatives encaminades cap a un consum més responsable, ecològic i una menor superproducció de residus.\nContes per a mirar el món\n8 contes per a fillets i filletes d'infantil i primer cicle de primària, sobre: Eradicar la pobresa extrema i la fam, Garantir l'ensenyament primari universal, Promoure la igualtat entre sexes, Reduir la mortalitat infantil, Millorar la salut materna, Combatre del VHI/Sida, malària i altres malalties, Garantir la sostenibilitat del medi ambient, Fomentar una associació mundial per al desenvolupament.\nDesevolupament i educació per a la igualtat\nMaterial editat pel Moviment de Renovació Pedagògica de Menorca en col·laboració amb el Fons Menorquí de Cooperació, per a reflexionar sobre les idees dels/as joves entorn a desenvolupament i igualtat.\nEducació per al desenvolupament, prejudicis\nTreball elaborat per Hegoa per a l'àrea de ciències socials de l'ESO, en el qual trobem documentació per a la reflexió sobre els prejudicis culturals i racials.\nEducar per a la solidaritat\nPetits quaderns de treball dirigits a infantil i primària, per a aplicar en classe, amb l'objectiu de posar-se en contacte amb la realitat de l'Àfrica subsahariana.


"Recau una gran responsabilitat sobre el nou govern..."\nLa lluita per la independència de Catalunya ha entrat en una nova fase en la que, al meu entendre, recau una gran responsabilitat sobre el nou govern del nostre país. Perquè?\nJo sostinc que el resultat de les darreres eleccions ha estat molt interessant des del punt de vista nacional català. Que una opció nacionalista amb el lema del dret a decidir sense límits, i amb una participació de més del 60% del cens, hagi guanyat també en tota l'àrea metropolitana, crec que té una significació històrica molt concreta ja que podria significar que una gran part de les terceres generacions provinents de les onades immigratòries dels anys 50 i 60 del segle passat poden haver votat ja en clau catalana i no en clau de partit sucursalista. Ja sé que en l'entremig hi ha la greu crisi econòmica que estem suportant i que aquesta crisi es fa servir per a explicar aquesta tendència, però, malgrat això, jo no em puc treure del cap l'enorme manifestació del juliol com a base d'una explicació no purament econòmica del resultat d'aquestes eleccions, la del dret dels catalans a decidir el que volem.\nAnem camí de ser un sol poble? Aquest és el somni de tots els qui volem una Catalunya no sucursalista. Evidentment ser un sol poble no vol pas dir votar tothom la mateixa opció política sinó que la gent voti aquelles opcions no supeditades a les consignes que vinguin de lluny del nostre territori. Tan de bo que aquesta nova situació obrís els ulls del PSC, per exemple, i li fes veure que la supeditació al PSOE ja no és necessària i que no per això el PSC ha de deixar de ser socialista i que és molt important el disposar de grup propi al Congrés dels diputats per a què la seva veu sigui escoltada com una veu diferenciada i amb personalitat pròpia.\nLa justícia social no només exigeix el respecte a la nostra llibertat personal sinó que exigeix també el respecte a la llibertat col·lectiva del poble català que és on es desenvolupa la nostra vida social i on es satisfan les nostres necessitats culturals i econòmiques. L'administració pròpia dels recursos provinents dels nostres impostos és necessària no per a fer-ne un "divertimento" sinó per poder fer les polítiques socials que el nostre poble es mereix. És per això que el nou govern, encara que no tingui la totalitat d'aquests recursos, amb els que tingui ha de fer les coses ben fetes i a més ha d'exigir als poders centrals, per raons de justícia, que facin els pressupostos estatals de tal manera que l'estat inverteixi a Catalunya tot el que li pertoca com a resultat de no haver invertit, durant tants anys en allò que necessitem per estar en condicions de competir en el món globalitzat en què vivim. Ull!, i que allò pressupostat es realitzi.\nCal afegir que l'ofensa constant a la nostra dignitat nacional procedent dels estaments polítics centralistes i de tota la caverna mediàtica, premsa i televisió, tertúlies... fa també que la nostra pertinença a aquest estat es faci cada cop més insuportable i que d'aquesta sensació en participi tothom. El que és estrany és que encara hi hagi gent, ciutadans catalans, que votin i comprin o escoltin i parlin, a, en i des d'aquesta escombraria.\nPer tot plegat jo sostinc que estem en un canvi profund d'orientació. Mantenir-nos ferms, fer les coses ben fetes i que es vegi i es noti que som capaços de millorar la situació fins i tot en aquestes circumstàncies, això és el millor que el nostre govern pot fer per la continuïtat del camí iniciat i per arribar a ser un poble que majoritàriament sàpiga on va, condició indispensable per obtenir la plena sobirania de manera pacífica i democràtica.


Ana Zaragoza explica com interpretar l'etiquetatge nutricional dels productes alimentaris - Altea Digital\nAna Zaragoza explica com interpretar l’etiquetatge nutricional dels productes alimentaris\nDurant la conferència “Etiquetatge nutricional: sabem el que estem menjant?” Pertanyent al cicle Alimentació i Sostenibilitat de la regidoria d’Agricultura, celebrada divendres passat a la Casa de Cultura, la nutricionista i professora a la Universitat d’Alacant, Ana Zaragoza va abordar el coneixement sobre l’etiquetatge nutricional com a pilar fonamental per conèixer quin tipus d’aliment mengem.\nSegons explicava Zaragoza, tot aliment processat requereix d’una manipulació prèvia on se li poden afegir o eliminar components, per això és important conèixer quins ingredients els composen i com poden afectar la nostra salut.\nAna Zaragoza transmetia la importància de conèixer els greixos, els sucres i els additius, entre d’altres components dels productes per tenir una alimentació saludable. La principal recomanació va ser “menjar més aliments i menys productes alimentaris, més naturals i menys processats. Una alimentació sostenible és una alimentació més equilibrada “.\nEntre alguns trucs per llegir les etiquetes, Ana Zaragoza va aconsellar que s’ha de buscar el mínim possible de sucres afegits; veure els greixos que conté el producte perquè no és recomanable l’oli de palma o de coco o greixos trans; valorar el% de fibra, com més millor;\nCercar un baix % de sal; identificar conservants o potenciadors del sabor (E621), perquè quan menor siga la quantitat millor, i en ocasions casolà no és sinònim de saludable; entre altres recomanacions.\nFinalment, Beatriu Nomdedeu, regidora d’Agricultura, Pesca i Medi Ambient, agraïa l’interès mostrat per les persones que van assistir a la xerrada i recordava que la propera conferència tindrà lloc el 26 d’octubre a Altea la Vella per parlar de la “Alimentació i la felicitat “.\nL'Ajuntament posa en marxa una enquesta ciutadana…\nL’equip de Govern explica per què Altea no ha entrat…


L’homenatge a Barrufet es presenta demà | FCBarcelona.cat\nL’homenatge a Barrufet es presenta demà\nLa sala de premsa del Camp Nou acollirà demà a les 12.30h la roda de premsa de presentació de l’homenatge a David Barrufet. El president Sandro Rosell acompanyarà l’excapità de l’handbol blaugrana en l’acte.\nEl diumenge 27 de febrer es celebrarà l’homenatge i la retirada de la samarreta amb el número 16 de David Barrufet al Palau Blaugrana. Serà a continuació del partit de Lliga de Campions que el Barça Borges disputarà contra el Chambery a les 17.15h. Demà dimarts, a les 12.30h, es donaran a conèixer diversos detalls logístics i de funcionament d’aquest acte en una roda de premsa que es celebrarà a la sala de premsa Ricard Maxenchs.\nEn la presentació, el president Sandro Rosell acompanyarà David Barrufet, així com també el directiu de l’handbol, Eduard Coll, i el responsable de la secció, Xavi O’Callaghan. La roda de premsa també es podrà seguir en directe a Barça TV.


El planeta més proper - Centpeus\n14/10/2020 14/10/2020 by Daniel\nLes coses no són sempre com semblen. Aquesta és una de les gràcies de la recerca, topar amb algun fet que contradiu la intuïció. Una d’aquestes curiositats es va posar de manifest fa cosa d’un any, quan en un programa de la BBC algú va preguntar si era cert que el planeta més proper a la Terra era Mart. La resposta curta és que no. La resposta correcta resulta molt sorprenent i, a més, permet reflexionar sobre com van les coses a l’espai.\nProbablement molts pensareu que el planeta més proper és Venus. Això és el que vaig pensar jo immediatament. Les distàncies que separen les òrbites es van fent progressivament més grans a mida que t’allunyes del Sol, de manera que l’òrbita de Mart està més allunyada que la de Venus i, per tant, aquest hauria de ser el nostre veí més proper. Un raonament aparentment correcte, però que en realitat és erroni.\nEl problema és que no pregunten per la distància entre òrbites sinó entre planetes. I aquest és un detall important. La clau és que els planetes es mouen a diferents velocitats, de manera que en algunes ocasions estan en línia amb el Sol, però la major part del temps es troben en diferents punts de les respectives òrbites. Ara mateix Mart està molt a prop de la Terra, però d’aquí a un any estaran cada un a una banda diferent del Sol i la distància que els separarà serà molt més gran que la que separa les seves òrbites.\nPer tant, com podem definir quin és el planeta més proper? Doncs és el que passa més temps a menys distància de la Terra. Per esbrinar quin és cal tenir en compte les distàncies a què es troben en cada moment i el temps que passen a aquestes distàncies. I quan es fan els càlculs salta la sorpresa. El planeta més proper és… Mercuri!\nLa clau és que Mercuri va molt de pressa. No és perquè sí que li van posar el nom del missatger dels déus. Mercuri sempre es representava amb els peus alats precisament com a símbol de la seva velocitat. Doncs com que el planeta orbita tan de pressa, en el temps que Venus es passa a l’altra banda del Sol, Mercuri ha pogut fer un parell d’òrbites, de manera que ha passat molt temps al mateix costat del Sol que la Terra i sense Venus pel mig. Certament, en algunes ocasions Venus està més proper, però quan tenim en compte el factor temps, Mercuri és el que passa més temps sent el planeta més proper.\nTot plegat fa pensar en la importància de definir correctament de què parlem quan volem esbrinar alguna cosa. Una pregunta tan aparentment senzilla com “quin és el planeta més proper?” pot tenir diferents respostes depenent del que entenguis per “proper”. A la vida ens podríem estalviar moltes discussions si dediquéssim un moment a aclarir exactament de què discutim.\n9 thoughts on “El planeta més proper”\n14/10/2020 a les 8:43\nEm van proposar aquest problema fa gairebé cinquanta anys, a la universitat però fora del context de les classes. Sabia que Venus era el que podia arribar a la distància mínima de la Terra, però sospitava que hi havia gat amagat, i no precisament del d’Srödinger, i em vaig posar a fer càlculs.\nEfectivament, en general, en un sistema planetari —o també de satèl·lits al l’entorn d’un planeta—, el planeta que està més proper de mitjana a qualsevol altre, és el més interior. I l’estrella, també de mitjana, és més propera que qualsevol altre planeta.\nEn el cas del Sistema Solar sí. Gairebé, encara que en aquella època no es sabia. En el cas dels satèl·lits de Saturn, n’hi ha quatre casos que són «troians» d’un satèl·lit més gran, en la mateixa òrbita, i on la distància mitjana és inferior a la distància mitjana amb el satèl·lit més interior. Coses de les ressonàncies orbitals, en aquest cas 1:1. Suposo que això, a mà, no ho hagués sabut calcular.\nPer cert, ara ho hauria de calcular, però em temo que el fet que Mercuri sigui el més proper de mitjana és qüestió de la geometria i que no té a veure amb la seva velocitat orbital. El raonament seria: com que l’òrbita és més petita, és el més proper de mitjana i, també, el més ràpid.\n14/10/2020 a les 10:14\nIntuitivament, crec que si un del planetes interiors tingués una órbita retrógrada, llavors, de mitjana, estaría mes aprop nostre que el Sol, ja que pasaría mes temps al mateix costat del Sol que a l’altre.\n14/10/2020 a les 20:46\nCom que la intuïció a vegades pot fallar, he optat per allò que en diuen «força bruta». Amb un programa que calcula efemèrides He calculat la distància entre la Terra i Mercuri cada dia des de l’any 1000 al 3000 i n’he fet la mitjana. Desprès he introduït l’òrbita de Mercuri en sentit contrari i he repetit el càlcul. La mitjana de les distàncies m’ha sortit exactament la mateixa.\n14/10/2020 a les 21:22\nMmmm…. Val si conto els dimecres de cent anys, els dies de Mercuri, i els dimarts, dies de Mart?\nA na Momo li pegaria un patatús\n16/10/2020 a les 9:43\n14/10/2020 a les 9:34\nHo vaig llegir per algun lloc no fa massa temps, però com sempre tu ho expliques millor ^^\n14/10/2020 a les 10:20\nNo sabia quin era, sí Mart o Venus, pero mai hauria pensat que podia ser Júpiter…\n14/10/2020 a les 16:01\nPer cert. M’he passat unes hores comptant els 10.000 milions de virus d’un litre d’aigua de la platja de Comarruga. N’he trobat 7 de més! Serà un error teu o potser m’hauré descomptat… !!!\n14/10/2020 a les 21:42\nEls festius i divendres, dies Venus son breus i llunyans, comparat amb massa dimartsots de Mart, o dimecres mitjo-mitjo de Mercuri.\n; – P


Ara volen violentar-nos\nA mesura que s'acosti el 9 de novembre veurem augmentar els intents de crear un clima de violència a Catalunya. No pas una violència desfermada, però sí una violència conceptual i estratègicament orquestrada que permeti a l'Estat construir el relat mediàtic, de portes enfora, d'una Catalunya al caire de l'abisme. La frase de José María Aznar, "abans es trencarà la unitat de Catalunya que la d'Espanya", ho resumeix molt bé. Es tracta de fer creure al món, amb la col·laboració d'alguns caps de pont catalans del nacionalisme espanyol, com ara Alícia Sánchez-Camacho, Albert Rivera, Enric Millo, Pere Navarro, Maurici Lucena, etc., que a Catalunya hi ha una gravíssima fractura social fruit del procés independentista. És a dir, que si no hi hagués independentisme no hi hauria fractura. El fracturador és l'independentista, el fracturador és el sotmès que té la gosadia de voler ser tan lliure com l'amo.\n"Que n'eren, de bons, aquells temps, en què els catalans es mostraven callats, porucs, submisos, obedients i desmemoriats i n'hi havia prou de fer-los un crit perquè acotessin el cap, demanessin perdó i fessin bondat, molta bondat". Així és com pensen tots aquells que, ja sigui des de la dreta o des de l'esquerra, sempre han compartit el principi bàsic del franquisme: la unitat d'Espanya. La seva sort va ser que Catalunya estava nacionalment estabornida i no els calia significar-se. Eren temps en què l'esquerra espanyola i els seus timbalers catalans podien marcar distàncies amb la caverna tot fent-se passar per catalanistes, progressistes i demòcrates de pedra picada. Ara, però, Catalunya s'ha despertat, la comèdia s'ha acabat i les màscares han caigut. I aquí els tenim, PP, Ciudadanos i PSOE de Catalunya agermanats contra el dret democràtic més elemental: el dret de tota col·lectivitat a decidir el seu futur per mitjà de les urnes.\nCaldrà, per tant, un cop situats en aquest punt, molta sang freda i no caure en provocacions. La resposta ferma, serena i impertorbable els exaspera molt més que no pas el grand guignol. Cal tenir en compte que estem parlant d'una gent que s'ha sentit molt còmode mentre l'status quo els afavoria. La consciència nacional, com dèiem, estava en estat letàrgic, l'independentisme era minoritari i de la conversió de Catalunya en un Estat lliure com Àustria o Dinamarca només se'n parlava en veu baixa i com si fos la quimera de l'oncle excèntric de la família. Ara, ves per on, la situació s'ha capgirat, han sortit dos milions de persones al carrer, l'independentisme és majoritari i la quimera és a punt de transformar-se en realitat. I, mentrestant, els immobilistes es pessiguen i no s'ho creuen. Se senten tan perduts i astorats com un actor a qui li han canviat el decorat habitual al bell mig d'una representació teatral.\nPerò aquest astorament no l'hem de menystenir, perquè no evitarà que juguin brut. Ells tenen al seu abast tots els instruments del poder i els utilitzaran com han fet sempre, per la via de la força. Per això –llevat que Europa els hi obligui– no permetran mai cap mena de consulta. D'una banda, perquè tenen la convicció que la perdrien; i de l'altra, perquè, fos quin fos el resultat, suposaria un reconeixement de la subjectivitat jurídica de Catalunya, és a dir, de la nació catalana. I les manifestacions d'Alícia Sánchez-Camacho, dient que "la nació catalana no ha existit mai", formen part d'aquest ideari. L'ideari de la FAES. La FAES, això sí, necessita d'ignorants que li facin la feina bruta, i Camacho, dient sense el més mínim sentit del ridícul que "la nació catalana no ha existit mai", demostra ser la ignorant perfecta.\nJa ho ho veiem, doncs: són mentiders, superbiosos i capaços de grans baixeses per aconseguir els seus propòsits, i seguiran tensant la corda a fi d'empènyer-nos a una crispació i a una trencadissa que puguin ser filmades i que els serveixin de coartada per actuar militarment. Qui n'esperi alguna cosa millor, s'equivoca. Estem parlant d'un govern que condecora nazis, que calumnia impunement el president de Catalunya, que el titlla de boig perquè deixa que la gent s'expressi a les urnes, que criminalitza el dret de decidir, que es nega a condemnar el franquisme, que es nega a demanar perdó per l'assassinat del president Companys, que es nega a reconèixer l'execució de Salvador Puig Antich com a crim d'Estat, que té com a objectiu l'extermini de la llengua catalana i que dispara bales de goma i gasos lacrimògens contra immigrants indefensos que arriben nadant a les seves aigües amb un resultat de quinze morts. Estem parlant d'un govern del qual només es pot esperar violència, molta violència. No caiguem, doncs, en el seu parany. A la seva violència, oposem-hi la nostra intel·ligència.


Econòmix - 'El sector immobiliari davant la Covid-19: variaran els preus de compra i lloguer?' amb Joan Ràfols\nEconòmix - 'El sector immobiliari davant la Covid-19'\nL'Econòmix continua la seva emissió practicant el teletreball, una altra forma de fer ràdio amb el suport del Control Central de RNE4. Avui hem tractat el què ha esdevingut en el sector immobiliari fruit de la Covid-19.\nL'entrevistat ha estat l'economista Joan Ràfols, president de la Cambra de la Propietat Urbana de Barcelona.\nEl primer assumpte abordat ha estat que el sector immobiliari és molt sensible a les crisis, tot fent una comparativa amb la crisi financera global iniciada a l'any 2008 i la contingència actual conseqüència de l'emergència sanitària. En contraposició a alguns experts que apunten a una disminució dels preus de compra i lloguer de l'habitatge en aproximadament un 10%, en opinió de Joan Ràfols els preus es mantindran en grans urbs com Barcelona per la manca d'oferta i, a més, ha desmentit una potencial inèrcia a desplaçar-se a viure a pobles, cercant llocs més saludables tot comptant amb el teletreball com a eina per mantenir les responsabilitats laborals i professionals. Segons Ràfols i considerant les epidèmies que han hagut durant la història de la humanitat, l'home, en general i tret d'alguns casos, sempre ha preferit el fort dinamisme de les ciutats.\nA continuació, Joan Ràfols ha mencionat que és un bon moment per contractar una hipoteca degut a dos motius; d'una banda, al baix preu que té el diner actualment i, d'altra banda, a l'enorme liquiditat que tenen les entitats financeres. Tot seguit, ha comentat que els grans i petits inversionistes prefereixen col·locar el seu diner en el sector immobiliari perquè és més estable que les borses, que han registrat fortes volatilitats durant la pandèmia. En aquest punt, ha destacat que l'immobiliari aporta una rendibilitat bruta entre el 4 i 4,5%.\nveure més sobre "Econòmix - 'El sector immobiliari davant la Covid-19: variaran els preus de compra i lloguer?' amb Joan Ràfols" veure menys sobre "Econòmix - 'El sector immobiliari davant la Covid-19: variaran els preus de compra i lloguer?' amb Joan Ràfols"


Holiday home Les Eyzies Sireuil *LXXVI * Le Clos d'Allas França - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHoliday home Les Eyzies Sireuil *LXXVI *Le Clos d'Allas, Le Clos d'Allas, França - Veure al mapaExcel·lent8,8Basada en1comentariHoliday home Les Eyzies Sireuil *LXXVI *Veure més fotosVeure més fotosVeure totes les 25 fotosMolt bona ubicació 7,5Veure al mapa7,5UbicacióParticularitats que li encantaranaparcament de cotxes\nSobre l'allotjamentDescripcióSi el que està buscant és per un hotel ben situat a Le Clos d'Allas, no busqui més enllà de Holiday home Les Eyzies Sireuil *LXXVI *. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Holiday home Les Eyzies Sireuil *LXXVI * és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com aparcament de cotxes, s'admeten animals de companyia. L'ambient de Holiday home Les Eyzies Sireuil *LXXVI * es reflexa en cada habitació. aparell de televisió, reproductor de DVD/CD, nevera, forn microones, renta vaixelles són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Holiday home Les Eyzies Sireuil *LXXVI * és un lloc ideal d'estada pels viatgers que busquin encant, comfort i facilitat a Le Clos d'Allas.Mostrar mésCaracterístiquesAccés a InternetWi-Fi gratuït en totes les habitacions Desplaçamentaparcament de cotxes Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióneverareproductor de DVD/CDempolles d'aigua de cortesiarentadorasecadoraforn microonesrenta vaixelles Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal abonar l’import total de la reserva abans de l’arribada. NOVASOL t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus.\nAllotjaments a Le Clos d'Allas


Pablo Picasso va fer la seva primera exposició en solitari al restaurant Els Quatre Gats | betevé\nRedacció | Dilluns, 12 de Des del 2016, a les 20.03\nEl restaurant Els Quatre Gats era entre finals del segle XIX i començaments del XX un centre de peregrinatge cultural del modernisme. El va fundar el Pere Romeu, que sempre anava acompanyat de tres amics, i d’aquí el nom dels quatre gats. ENRIC TOMAS, comunicació del restaurant Els Quatre Gats “Santiago Rusiñol, el propi Pere Romeu, Miguel Utrillo i Ramon Casas, autor del famós quadre del tàndem. Per aquest restaurant han passat gent tan coneguda com Picasso. De fet el jove Picasso, que va venir amb 17 anys a Barcelona, la seva primera exposició individual la va fer aquí.” Precisament per recuperar aquest lligam i el vincle amb la cultura s’ha elaborat una programació especial de cara a la celebració dels 120 anys de la seva inauguració. ENRIC TOMAS, comunicació del restaurant Els Quatre Gats “Tindrem un concurs de literatura que es diu Ploma 4 Gats, que enguany arriba a la tercera edició, tindrem un concurs de pintura ràpida, tindrem exposicions de cartells i tot sense oblidar una part de solidaritat.” Tot i que l’aniversari de l’obertura de l’establiment és el 12 de juny, les activitats culturals es faran al llarg de l’any vinent.\nEl restaurant Els Quatre Gats ha organitzat una programació cultural de cara a l’any vinent en commemoració dels 120 anys que es compleixen de la inauguració de l’emblemàtic establiment. La cara d’aquesta celebració és un cartell, obra de Noemí Carrau, que ha guanyat un concurs públic convocat per a l’ocasió.\nLa història del restaurant Els Quatre Gats va començae a París a finals del segle XIX. Pere Romeu treballava com a animador i cambrer al cabaret Le Chat Noir. Seduït per aquest ambient, va decidir crear a Barcelona un restaurant semblant. Havia de ser com una taverna: menjar barat i música de piano. Li van donar suport econòmic alguns amics, entre d’altres, Ramon Casas i Santiago Rusiñol, i d’aquesta manera va obrir portes al carrer de Montsió el 12 de juny de 1897 en un local situat en un edifici projectat per l’arquitecte Puig i Cadafalch. Les seves parets, plenes de cartells i de retrats d’il·lustres representants de la literatura i arquitectura catalanes, són una mostra d’aquesta relació amb la cultura. Tots els que passaven per Barcelona visitaven el local, esperaven una cosa diferent d’un bon menjar. Com deia Rusiñol, el que era essencial era “l’aliment de l’esperit”. Això pretenia també Pere Romeu, que s’establia amb els seus clients i presidia tertúlies en les quals s’arreglava el món. També es feien espectacles d’ombres xineses i de marionetes i per anunciar-los Ramon Casas pintava cartells seguint la moda de l’època. L’any que ve es compliran 120 anys de la inauguració del restaurant Els Quatre Gats, un establiment que, tot i no haver estat sempre en actiu, el que sempre ha tingut és aquesta relació amb el món de les arts.\n— modernisme — restaurants


Comunicació oral presentada a les jornades de l’any 2012 ’Coneix la recerca que es fa a l’EPS’, a càrrec de Josep Lluís de la Rosa del grup de recerca Agents Research Lab (ARLab). Josep Lluís de la Rosa parla sobre l’ aplicació de la intel·ligència artificial en les xarxes socials i a Internet\nAbstract: Comunicació oral presentada a les jornades de l’any 2012 ’Coneix la recerca que es fa a l’EPS’, a càrrec de Josep Lluís de la Rosa del grup de recerca Agents Research Lab (ARLab). Josep Lluís de la Rosa parla sobre l’ aplicació de la intel·ligència artificial en les xarxes socials i a Internet\nCitation: Rosa, Josep Lluís de la (2012). Xarxes socials i preservació digital. A ’Coneix la recerca que es fa a l’EPS (2012)’. Girona: Universitat. [Consulta: 8 març 2012]. Disponible a: http://hdl.handle.net/10256.1/2397\nDocument access: http://hdl.handle.net/10256.1/2397\nEstadística matemàtica -- Congressos Mathematical statistics -- Congresses Materials líquids o laves Chemical reactions Matemàtica -- Ensenyament Aromaticity (Chemistry) 004 - Informàtica\nAnònim Sabater, Sergi Universitat de Girona. Departament de Biologia Roura Grabulosa, Pere Brunet i Solà, Manuel Escoda i Acero, Ma. Lluïsa Juvinyà Canal, Dolors


Un Barça impotent s'estavella contra els pals i és incapaç de retallar cap punt al Reial Madrid - Esport3 - TV3 i Catalunya Ràdio\nUn Barça impotent s'estavella contra els pals i és incapaç de retallar cap punt al Reial Madrid\nMocadors al Camp Nou després de l'enèsima ensopegada del Barça en la seva erràtica trajectòria a la Lliga. Els blaugranes han tornat a donar una imatge d'impotència, si bé és cert que tampoc han tingut la sort de cara perquè s'han estavellat tres vegades contra els pals de la porteria d'Abbondanzieri. Però no és excusa per un equip que havia d'aprofitar l'empat del Madrid a Mallorca. El Barça ha acabat cansat de si mateix, alguns jugadors no han aixecat el cap en el quart d'hora final i el públic ha acabat esclatant. Més valdrà assegurar la segona plaça, que per cert, ara mateix és del Vila-real.\n06/04/2008 - 21.02 Actualitzat 07/04/2008 - 10.04\nEl Getafe ha sortit a la gespa del Camp Nou disposat a contradir els qui deien que es relaxaria pensant en el partit de la UEFA contra el Bayern. Seva ha estat la primera gran ocasió del partit, un u contra u de Manu del Moral que Valdés ha enviat a córner "in extremis". L'acció s'ha produït al minut 6 i ha tingut un efecte despertador per al Barça, que ha encadenat tres oportunitats desaprofitades per Milito, que ha fallat sol davant Pato a la sortida d'un córner; Eto'o, que ha xutat al pal; i Henry, que ha controlat una assistència de Sylvinho, s'ha regirat dins l'àrea i ha tirat massa alt.\nPerò a partir de la mitja hora el Getafe ha tornat a equilibrar la balança, tancant-se molt bé al darrera i sortint amb perill a la contra, com al minut 33, quan Granero ho ha provat de lluny i ha obligat Valdés a lluir-se. El Barça no trobava forats en la teranyina visitant, que ni tan sols s'ha descomposat per les lesions consecutives de Pablo Hernández i Mario, que han marxat del camp plorant perquè saben que estan gairebé descartats per jugar contra el Bayern.\nMilito, lesionat, s'ha quedat al vestidor al descans; però no ha estat l'únic, perquè Eto'o tampoc ha saltat a la gespa. En els seus llocs han entrat els mexicans Márquez i Giovani dos Santos. El jove extrem dret ha gaudit d'una bona oportunitat al minut 53, però el seu tir ha picat al pal esquerra d'Abbondanzieri. A continuació, la graderia ha protestat un penal sobre Zambrotta que l'àrbitre ha interpretat com a "piscina"; i al minut 70, Xavi ha fet el tercer pal de la nit en el rebot d'una falta. El Getafe, visiblement cansat, es limitava a defensar-se. Del Moral ha culminat malament un parell de contracops i poca cosa més.\nL'última gran ocasió barcelonista l'ha tingut Gudjohnsen en el seu cap, però Abbondanzieri ha fet una gran aturada. Encara restava un quart d'hora per al final, però el Barça s'ha col·lapsat definitivament. El Getafe ja no ha passat més angoixes i fins i tot ha acabat trepitjant l'àrea local. I la mocadorada del públic ha acomiadat els futbolistes en una altra trista imatge d'aquesta temporada.\nCrits contra Laporta\nUnes dues-centes persones s'han concentrat a la porta principal de la llotja per demanar la dimisió del president del Barça, amb crits com "Barça, sí; Laporta, no!" o "Jugadors mercenaris!". En declaracions a Canal Plus, Laporta ha dit que el públic "reacciona com vol i cal respectar-lo", a la vegada que ha recordat que amb les jornades que resten no es pot dir encara que la Lliga estigui perduda.\nAl Vila-real el venç la pressió


AGRAMUNT - Arxiu - Archivo\nPublicado 24/4/2018 12:57:12CET\nL'expresident de l'Assemblea del Consell d'Europa i actual senador del PP, Pedro Agramunt, ha contestat a la Comissió independent que investiga suposats casos de corrupció que les conclusions que assenyala en el seu informe, en les quals s'indica que Agramunt va ser partícip d'"activitat de naturalesa corrupta", són un "atac contra els seus drets civils" i "traspassa tots els límits de l'Estat de Dret". Ha qualificat l'informe d'"inquisitorial" i d'estar basat en "manipulacions".\n"Tot allò que s'ha dit en relació a la meua persona en aquests dos dies, davant l'absència d'evidències, són falsedats que els seus autors reconeixen estar basades en sospites sense cap classe d'evidència o fonament", ha denunciat en un comunicat de la seua oficina a Estrasburg.\nAgramunt qualifica de "manipulacions", "faules" i "rumors interessats" els casos de suposada corrupció que assenyala la investigació, i critica l'esperit de l'informe dient que es basa en "una actitud clarament inquisitorial el mètode de la qual recorda a l'Edat Mitjana". I convida els autors de l'informe a què si existeixen proves "allò procedent" és posar-les en coneixement dels tribunals.\nEl senador valencià denúncia que hi ha una "caça de bruixes" per part d'alguns membres del Secretariat, d'alguns parlamentaris i d'algunes organitzacions "amb una agenda política molt clara" cap a la seua persona. I recalca que després d'anys d'atacs està orgullós de poder dir que no han aconseguit demostrar cap acusació: "No hi ha res que puguen provar contra mi", apunta.


Perque amb Minorisa?\nOpenERP amb Minorisa?\nCom implantem OpenERP?\nUn bon resultat només s’obté amb implicació, experiència i equip\nDes de l’any 2000 l’experiència en l’implantació d’altres Erp, com JDEdwards i Open Bravo, ens dona el valor del coneixement del mètode, de la importància de l’usuari,..., de com fer una implantació exitosa per a l’empresa.\nL’experiència en la implantació d’OpenErp des de fa més d’un any ens dona la tranqui·llitat de disposar d’una bona eina, eficient i amb una alta capacitat d’adaptació a les necessitats de cada empresa.\nMinorisa disposa d’un ampli equip de 12 professionals per a donar resposta a les necessitats dels nostres clients.\nL’especialització en OpenErp correspon a 3 programadors i 2 analistes funcionals.\nMinorisa es Silver Partner d’OpenErp, el que implica haver superat la formació tècnica i funcional per assegurar un bon servei.\nEl nostre compromís no es tan sols de treball i qualitat, va més enllà: és la implicació en cada projecte el que ens permet aportar valor, de l'experència i del coneixement, als nostres clients.\nUn projecte, a la fi, es valora per els resultats que aporta a l’empresa, ja sigui en eficiència (necessitat de menys recursos), eficàcia ( millors resultats amb menys costos) i el disposar de informació útil per a la gestió. En agrada valorar els resultats de cada projecte d’Openerp.\nPica d'estats 30 · 08272 · Sant Fruitós de Bages · 93 874 86 86 · minorisa@minorisa.net


Segon Congrés d’Arxius de Canàries: Document, expedient i arxiu electrònic - Arxivers la DaDa\n28 gener, 2019 - Pilar Campos (Tècnica a la Oficina d’Administració Electrònica i Gestió Documental de la Universitat de Barcelona)\nL’Associació d’Arxivers de Canàries(ASARCA) va organitzar la tercera setmana de gener el seu segon congrés, centrat en els reptes de la gestió dels documents electrònics i l’aplicació de les lleis 39 i 40/2015 d’administració electrònica. L’assistència, d’aproximadament 80 professionals, és un èxit tant per la temàtica tan específica com també per les dificultats de desplaçament d’arxivers de la Península com entre illes. Les ponències van tenir seguiment a les xarxes socials amb l’etiqueta #IICongresoAsarca\nEl congrés va començar el divendres 18 amb la ponència inaugural de Carlota Bustelo ““¿Tenemos claro el modelo de gestión documental y Archivo Electrónico? El eARCHIVING de la Unión Europea” on va defensar la necessitat de triar un model de gestió documental, ja sigui el que proposa la ISO 15489 (amb el records continuum) i de OAIS (més centrat a la preservació al final del cicle), i com els arxius no han acabat de definir en quin dels dos models adopten. També va presentar els projectes de eArchiving que s’estan portant a terme a la Unió Europea, animant a la audiència a provar-los i participar-hi.\nEls dos dies van tenir un programa d’alt nivell on temes que van sortir de forma recurrent va ser la necessitat de la gestió de les dades més enllà de la gestió del document digital simple, evidenciant que la transformació digital de les administracions no passa només pel canvi del format sinó que va acompanyat per canvis organitzatius i procedimentals, a més de les oportunitats de treballar amb les dades.\nUn altre punt que va generar debat va ser l’equilibri entre la llei de protecció de dades i la llei de transparència, que obliga a les organitzacions a estar entre les oportunitats d’ús de la informació i la obligació de callar, és a dir, la explotació de les dades (transparència) i el silenci (privacitat). Entre els projectes de transparència, destacar la Red Iberoamericana de Transparencia y Acceso a la Información Pública(RTA) formada per 13 països.\nPel que fa a altres aspectes de l’arxivística com la descripció, es va presentar el NEDA com un recurs per als sistemes informàtics no només per a la descripció dels documents d’arxiu. Pel que fa a la valoració documental, es va presentar un enfocament basat en l’anàlisi funcional i els diferents models de preservació més enllà de la re-signatura que s’estan aplicant a la Unió Europea.\nDins l’àmbit canari va haver-hi una reivindicació per part dels arxivers reclamant el seu rol dins l’administració electrònica, la necessitat de finançament i la proposta de creació d’algun ens que coordini i faciliti la connexió a nivell d’interoperar entre les administracions de l’estat.\nA part del programa científic, es va oferir un programa social que va permetre a ponents i assistents compartir experiències professionals de diferents àmbits, debatre i obrir vies de col·laboració.\nUna resposta a “Segon Congrés d’Arxius de Canàries: Document, expedient i arxiu electrònic”\n31 gener, 2019 a les 11:31 am\nCongrés maratonià: divendres de 9 a 9 i dissabte de 2/4 de 10 a 3.\nMoments de tot però sobretot intens, amb intervencions realment interessants i, per damunt de tot, amabilitat i bon rotllo generalitzat.\nPrograma disponible a: http://asarca.org/wp-content/uploads/2018/12/Programa-Archiveros-2019-III-ok.pdf\nProperament estaran disponibles els vídeos i les presentacions.


La Guia turística del Maresme no agrada als municipis. | Ràdio Palafolls\nHome Comarcal La Guia turística del Maresme no agrada als municipis.\nMarc Ferri , març 6, 2009\t / 534 0\nEl Consorci de Promoció Turística Costa de Barcelona-Maresme ha presentat la primera guia turística de la comarca des de que es va estrenar la marca turística Costa de Barcelona-Maresme.\nLa guia turística, de la que només se n’ha editat 5000 exemplars únicament en català, ha aixecat les crítiques de diferents municipis per la informació que hi apareix.\nEl document divideix el territori en sis parts. Cadascuna agrupa els municipis seguint un criteri territorial, tot i que s’engloben temàticament.\nPer exemple, PLF apareix a l’apartat de turisme tot l’any, tot i que la nostra oferta hotelera no té res a veure amb la de Calella, que també està en aquests apartat.\nDe fet el nostre municipi només apareix en una petita ressenya a la plana 115, on sense entrar en detalls opta per explicar l’existència del Castell, de l’Escola de Música, el Palauet, la Biblioteca o l’esglèsia de St Genís. Tot plegat en molt poques línies.\nDe fet de l’oferta gastronòmica de PLF només en desteca 3 restaurants de la vila.\nEl regidor de turisme de PLF, Xavier Dalmau troba a faltar més informació i altres punts d’interes turístic, però valora positivament la iniciativa de crear una guia del Maresme.\nLa guia també té altres desajustos, com ara que Canet de Mar s’ha obviat en el capítol ‘Les rutes Modernistes’ per encabir-lo al del ‘Paisatge poètic’. Malgrat de mar, també ha expressat el seu malestar per que la guia menciona restaurants que fa anys que ja no funcionen\nEl responsable de la guia, Jordi Basart, ha explicat que està obert a suggeriments per corregir-ho en la reedició del llibre.


Exàmens Finals de 2BAT\nSetmana d'avaluació final\nDe 16-05-2022 00:00 a 17-05-2022 23:59\nJornades d'exàmens finals pels alumnes de 2BAT.\nAURA (de recuperació i pujar nota).\nDilluns 16 Dimarts 17 Dijous 19 Divendres 20\n9.00 h Història Castellà Anglès Mates/MACS\n11.30 h Català Química/Eco/Art Geo/Bio/Dibuix Filosofia\nPer tal de preparar-se bé per aquests exàmens, disposen també de les tardes d'estudi, i en les franges que no hi ha examen per poder estudiar. El dimecres 18, les alumnes que vulguin poden venir a fer estudi.\nDurant aquests dies d'exàmens, poden marxar en acabar els seus exàmens. Hi ha servei de menjador, per a les usuàries habituals.


Més de 1.000 alumnes gironins confinats en el quart dia de classe – CATAC-CTS/IAC\nLa reobertura de les escoles amb la pandèmia a l’alça accelera el nombre de grups que han de fer educació a distància per positius, ahir a Girona ja n’hi havia 38 de 32 centres escolars\nDavant la pantalla d’un ordinador, d’una tauleta o d’un mòbil. Aquesta és la via per continuar fent classes de més d’un miler d’alumnes gironins que ahir, en tot just el quart dia de curs després de les vacances de Nadal, estaven confinats a casa. Perquè o bé ells o, en la majoria dels casos, un seu company de classe havia donat positiu. Segons les dades fetes públiques pel Departament d’Educació, que reflecteixen la realitat amb endarreriment respecte al que està passant en els centres escoles, ahir a les comarques gironines hi havia 38 grups confinats de 32 escoles o instituts diferents amb un total de 1.028 alumnes fent classe des dels seus domicilis. En la mateixa situació hi ha 73 docents. Dels 32 centres que tenien ahir grups confinats a Girona, la majoria només n’era un del sol. Les excepcions eren l’escola L’Estació de Sant Feliu de Guíxols amb tres i alguns amb dos com, per exemple, La Salle Figueres, l’institut Montsacopa d’Olot o l’escola Ignasi Melé i Farré de Tossa de Mar.\nEl ràpid creixement dels alumnes confinats a les comarques gironines és molt evident en aquests tres primers dies de reobertura de les escoles. Dimarts, després de la tornada a les classes del dia 11, hi havia 160 alumnes confinats; l’endemà, 418; i ahir 1.028 en una xifra que, en pocs dies, ja estarà al mateix nivell que hi havia el 21 de desembre en el darrer dia de curs abans de les vacances de Nadal: 152 grups confinats i 3.583 alumnes. En aquell moment, els docents confirmats a les comarques gironines eren 179. En el conjunt de Catalunya, els alumnes confinats freguen ja els deu milers (9.888) i els docents s’enfilen fins als 661 després que ahir, en el quart dia de curs passades les festes de Nadal, ja hi hagués 364 grups confinats (243 més que el dia anterior). En tot el territori només hi va haver un centre que no va obrir per coronavirus, l’escola de Castellfolit del Boix al Bages.\nEl 50% de la despesa del Departament de Salut va a parar a mans privades


'Hem hagut d'assumir la motxilla que ens va deixar el PP'\nEls veïns de Mislata assenyalen els problemes que més els afecten\nMislata torna a prendre consciència d’allò que més preocupa als veïns de la localitat valenciana amb un nou estudi d’opinió, que ha sigut dut a terme pels becaris de Sociologia i Ciències Polítiques que han format part de l’administració en el marc del programa ‘La Dipu et Beca’ i ‘Mislata et Beca’ 2018. Una enquesta que, en aquesta ocasió, ha superat la participació d’anys anteriors amb 905 enquestes – presencials i online – i que, tal com ha recalcat l’Alcalde de Mislata, Carlos Fernández Bielsa, ‘marca la línia d’actuació per al pròxim any, sempre amb l’objectiu de donar resposta als problemes que afecten la ciutadania’.\nAixí, el resultat de l”Estudi d’Opinió 2018′ ha reflectit que la densitat de la població és el principal problema que afecta Mislata i que, a més, és el desencadenant d’altres problemes, com l’aparcament o la neteja viària. No obstant això, en aquest aspecte, els encarregats de realitzar l’enquesta han especificat que ‘la ciutadania valora positivament el treball del servei municipal de neteja amb una nota mitjana de 6,07, i atribueixen eixe problema a la falta de civisme’.\nEn aquest sentit, Carlos Fernández ha explicat que entén que ‘la densitat de la població siga una de les principals preocupacions dels ciutadans de Mislata, ja que afecta altres serveis, com l’aparcament, en el qual estem treballant per a oferir, abans que acabe l’any, 500 noves places d’aparcament gratuït’. I és que aquesta ciutat té 45.000 habitants en 2,1 km², convertint-se en la ‘primera ciutat d’Espanya més densa en població i la segona d’Europa’.\nAixí i tot, també ha mostrat la seua indignació davant el panorama heretat per l’anterior equip de govern. ‘Hem hagut d’assumir la motxilla que el PP ens va deixar. Estem intentant posar totes les traves possibles perquè es frene la construcció d’habitatges a Mislata, que el PP va promocionar amb el boom immobiliari, però el deute que hauríem d’assumir duplicaria el pressupost municipal. A Mislata, sobra ciment i falta zones verdes, però l’anterior govern no ha deixat la possibilitat que puguem impulsar aquest tipus de projectes’.\nEl transport públic també s’ha alçat com el quart problema de Mislata, encara que des de l’Ajuntament s’ha volgut deixar clar que estan treballant a implantar el transport públic nocturn, negociar l’horari del metro perquè no acabe el servei a les 23.00 hores o millorar la freqüència de les línies per a aconseguir una connexió eficient entre Mislata i València.\nL’Estudi d’Opinió ha valorat altres aspectes com l’oferta social, l’oferta cultural, així com altres àrees de gestió, com els horts urbans o Mislata Opina, que han mostrat una evolució favorable, millorant la seua nota mitjana en relació a 2017. Una enquesta molt completa que no ha deixat de costat temes d’actualitat, com la promoció del valencià, en el qual un 63,3% considera que s’hauria d’incrementar la seua promoció, o l’ajuda als refugiats, on un 54,9% dels enquestats han contestat que s’hi hauria d”ajudar sense restriccions, en la mesura del possible, a aquest col·lectiu’.\nAixí mateix, algunes de les iniciatives millor valorades per la ciutadania de Mislata han sigut els patis dinàmics, que han aconseguit un respatler del 74,8% dels enquestats, la instal·lació de desfibril·ladors en els centres esportius (94,0%) o l’accessibilitat de Mislata amb una nota mitjana de 6,6.\nFinalment, s’ha abordat la popularitat de tots els representants de la corporació municipal, sent l’Alcalde de Mislata, Carlos Fernández Bielsa, el millor valorat amb un 7,08, seguit de M.ª Luisa Martínez (PSOE) amb un 5,84. Quant als pitjor valorats, destaca el líder del PP, Jaime López Bronchud, que malgrat ser un dels més coneguts, ha tret una puntuació de 2,85 en la seua valoració.


AFA Escola Germans Corbella de Cardedeu – Pàgina 2 – La web de l’AFA de la nostra escola a Cardedeu\nBenvolgudes famílies! Us convoquem a la propera Assamblea de l'Afa el dia 8 de juny 2021 a les 21h a través de la plataforma Meet. Enllaç reunió: meet.google.com/zoe-ngqi-huy A continuació trobareu la convocatòria i l'ordre del dia:\nUn dia vaig veure una obra versionada de la llegenda de Sant Jordi i la princesa es deia Berta. El nom de Berta m’agrada, però no em sonava a nom de princesa i vaig intentar recordar quin nom tenia la jove protagonista… Sense èxit. I vosaltres, el sabeu? Segurament no, perquè aquesta protagonista no té... Continue Reading →\nLa conjugació d’una comissió nova “Corbella Coeduca” i un 8 de març té força bona pinta oi? Acabades de néixer i amb moltes ganes i il·lusió, aquest dia internacional de la dona vam intentar arribar a l’escola, les famílies i la ciutadania de Cardedeu de diferents maneres. Una banda sonora feminista La música forma part... Continue Reading →\nCelebrem el dia internacional de la dona i la nena en la ciència i us volem deixar diverses propostes: 1. Camins per la Igualtat:https://youtu.be/u2QnXcu9OOs 2. Video de nenes a científiqueshttps://www.youtube.com/watch?v=zMpX0eVGO8w&feature=emb_imp_woyt 3. Recomanacions de llibres Esperem que gaudiu del dia i de les propostes. Comissió Coeduca Afa Corbella\nFem un café: Seguretat digital\nDimarts que ve dia 19 a les 17:15h es fa una sessió on-line de "Fem un Cafè" organitzat per l'escola.En aquesta ocasió vindrà un expert a parlar-nos de la Seguretat Digital que ens afecta a tots però en cada vegada més als nostres fills/es.No us ho perdeu! És molt interessant i li podreu preguntar tots... Continue Reading →\nConvocatòria Assemblea General Ordinària AFA 2021📢\nBenvolgudes famílies! Us convoquem a la propera Assamblea de l'Afa el proper Dimecres 27 de Gener 2021 a les 21h a través de la plataforma Meet. Enllaç reunió: meet.google.com/zoe-ngqi-huy Delega el teu vot si no hi pots assistir: https://afacorbella.cat/delega-el-teu-vot/ A continuació trobareu la convocatòria i l'ordre del dia:\nNova informació extraescolars curs 2021\nBenvolgudes famílies, Us informem que d’acord amb la Resolució SLT/1/2021, del 4 de gener, les activitats extraescolars tornen a quedar reduïdes als grups bombolla majoritaris i queden de la següent maneraDansa: Dilluns P4A, dijous P5AAnglès: Dimecres P5ATennis: Dilluns P5A i 1rBDibuix: continua suspesa fins a nou avís.Us recordem que des de la comissió estem oberts... Continue Reading →\nDes de les Afes de Cardedeu i la Xarxa de Suport us volem involucrar en el projecte solidari «JOGUINES. JO EN TINC, JO EN DONO». Degut a la situació que pateixen moltes famílies per la COVID19 volem cuidar-nos els uns als altres i aconseguir que tots els infants de Cardedeu puguin tenir joguines aquestes festes.\nEsports d’equip com per exemple: bàsquet, hàndbol, futbol però també altres jocs com el joc del mocador, la cadena, pilla-pilla, arrancar cebes, joc de llançar-se pilotes, jocs amb globus, amb el paracaigudes, i d’altres. A més de que els infants facin exercici físic, l’objectiu és que provin una mica de cada esport per si posteriorment... Continue Reading →


Combinacions de material compatibles\nFitxa de dades de seguretat PDF\nFàcil / multipropòsit / multicolor\nÉs el filament més comú utilitzat en les impressores 3D FFF per la seva facilitat d'ús i la seva àmplia gamma d'aplicacions, especialment aquelles que no demanen d'esforços mecànics o tèrmics.\nResistent a la calor / Rígid / Alta resistència\nEl PET-G proporciona bones propietats mecàniques i comportaments químics i tèrmics millors que el PLA. La facilitat d'ús del material també és similar a la del PLA.\nResistent / Alta resistència / Resistent a la calor\nEl seu bon comportament mecànic i tèrmic fa que ABS sigui el polímer ideal per a innombrables aplicacions.\nFàcil / material de suport / soluble en aigua\nEl PVA és un polímer soluble en aigua, ideal per a treballar com a material de suport per a imprimir geometries complexes, grans voladissos o cavitats intricades.\nFlexible / dur / resistent al desgast\nAmb una duresa Shore-A de 95, el TPU és un material resistent per a diverses aplicacions industrials, tant mecàniques com químiques.\nResistent al desgast / Baix coeficient de fricció / Resistent a l'impacte\nEls composites són materials amb una base polimèrica infosa amb altres partícules o fibres en diferents proporcions.\nMaterials d'alt rendiment per a prototips professionals\nEls BCN3D Filaments estan fabricats per dues de les corporacions químiques més reconegudes del món. El seu gran coneixement dels plàstics juntament amb l’avanç en la tècnica de processament de plàstics els permet manufacturar els filaments amb més repetibilitat del mercat. Cada bobina mostrarà constantment les mateixes condicions. El nostre ampli portfoli de materials tècnics et permetrà prototipar els teus models amb el material que necessites.


Nous formularis de Baixa Tensió a partir del 13 de juny de 2016 - Agrònoms - Enginyers Agrònoms de Catalunya\nInici » Àgora » Nous formularis de Baixa Tensió a partir del 13 de juny de 2016\nNous formularis de Baixa Tensió a partir del 13 de juny de 2016\nA partir del dia 13, per garantir que esteu fent servir la darrera versió dels formularis en el moment de la tramitació, cal que us els descarregueu del web cada vegada que els hagueu d'utilitzar.\nUs informem que el 13 de juny estaran disponibles els nous formularis per a presentar la declaració responsable de posada en servei, ampliació, modificació, canvi de titular i baixa de les instal·lacions elèctriques de baixa tensió. Els formularis antics només es podran utilitzar fins a les 23.59 h del dia 10 de juny. Per tant, durant el període d'adaptació als nous formularis, els dies 11 i 12 de juny, no es podran tramitar aquest tipus d'instal·lacions. A partir del dia 13, per garantir que esteu fent servir la darrera versió dels formularis en el moment de la tramitació, cal que us els descarregueu del web cada vegada que els hagueu d'utilitzar.\nNovetats que incorpora aquesta actualització de formularis:\nS'incorporen nous camps en relació amb la tramitació de les instal·lacions en ús no registrades d'acord amb la Instrucció 1/2015\nS'incorpora la modalitat de canvi de titular.\nEl formulari està disponible també en castellà.\nEs corregeixen alguns errors que impedien consignar textos al camp "Pis" (per exemple "ATIC") i al camp del número de carrer (per exemple "8 bis").\nEs modifica el panell del número de registre. En aquest sentit hi ha una pregunta prèvia sobre el format del número de registre:\nSi s'ajusta al format normalitzat, cal indicar el número en aquest format i es valida que sigui correcte.\nSi no s'hi ajusta, es mostra un camp alfanumèric on es pot indicar el número de registre o d'expedient de posada en servei de la instal·lació. En aquest supòsit l'Administració assignarà un nou número de registre de la instal·lació en el format normalitzat.\nEn relació amb el camp "Número CUPS":\nEl camp es mou del panell de dades tècniques al panell de dades identificatives de la instal·lació.\nS'afegeix també aquest camp al formulari de baixa.\nEl formulari efectua la validació del número.\nSi al tipus d'ús s'indica "Altres usos", ara es mostra un nou camp per concretar quin és. A més, s'ha suprimit l'ús "Instal·lacions generadores de baixa tensió segons la ITC-BT-40" (aquesta tipologia d'instal·lació s'ha de tramitar davant l'òrgan competent en matèria d'Energia i d'ofici s'inscriu al RITSIC) i se n'han afegit de nous ("Instal·lació de recàrrega de vehicles elèctrics" i "Grups generadors de socors").\nS'afegeix el camp "Tecnologia" per les instal·lacions de generació aïllades. Es tracta d'un desplegable amb diverses opcions. Si es selecciona l'opció "Altres", cal especificar el tipus de tecnologia.\nS'afegeix el camp "Potència pic" per al cas que es tracti d'una instal·lació fotovoltaica aïllada.\nS'afegeix la descripció de cada lletra en la classificació de les instal·lacions a efectes de si requereixen o no projecte i de si han de sotmetre's a inspecció prèvia\nEn les modalitats de modificació i ampliació, es modifica la configuració del panell on s'indica si la instal·lació està inclosa en algun dels grups de l'apartat 3.1 de la ITC-BT-04:\nEs modifica el nom del camp pel següent: "Instal·lació inclosa en algun dels grups de l'apartat 3.2 de la ITC-BT-04?"\nSi la instal·lació està inclosa en algun dels grups de l'apartat 3.2 de la ITC-BT-04, cal identificar el tipus d'ampliació o modificació\nEl camp "Tensió" passa a ser un desplegable amb diverses opcions. Una d'elles és "Altres" i en cas de seleccionar-se es mostra un altre camp (numèric) on s'ha d'indicar la tensió.\nS'afegeixen els camps "Col·legi professional" i "Número de col·legiat" als panells de dades de l'autor del projecte i del director tècnic d'obra.\nS'elimina el panell de dades de l'empresa distribuïdora\nS'afegeixen les notes informatives següents al formulari:\nUna al final del panell de pagament on s'indiquen les conseqüències de l'impagament de la taxa en termini (aplica a totes les modalitats amb taxa)\nUna al final del formulari just abans del botó de validar on s'informa que en cas d'errors en les dades informades al formulari no es retornaran les taxes satisfetes\nUna altra al final del formulari just abans del botó de validar on s'indica quina serà l'actuació de l'Administració en cas d'inexactituds, falsedats o manca de dades de caràcter essencial\nS'afegeix una pàgina a l'acusament de rebuda amb la informació més rellevant de la instal·lació i del tràmit. Aquesta pàgina és la que és presentarà a l'empresa distribuïdora (conjuntament amb el certificat de la instal·lació) per a l'alta del subministrament elèctric (alternativament també es podrà presentar el certificat d'inscripció al RITSIC).\nA la carta de pagament s'afegeix una nota on s'indiquen les conseqüències de l'impagament de la taxa en termini.\nFont: Canal Empresa, Generalitat de Catalunya.\nUs recordem que us podeu descarregar els formularis fent click aqui.\nWeb Canal Empresa\nInformació pública del Programa de Mesures del Pla de Gestió del districte de conca fluvial de Catalunya i del seu informe de sostenibilitat ambiental.\nAGROPRES. Associació de Periodistes i Escriptors Agraris de Catalunya\nGuia per als formadors de manipuladors d’aliments\nAprovat el “Plan PIMA Frío” de subvencions per a instal·lacions de refrigeració basades en tecnologies alternatives als gasos fluorats d’alt PCA\nCanvis en el correu electrònic agronoms.cat


plaestanydigital.cat | Banyoles Televisió - El CN Banyoles s'imposa a la Bandera Catalana i fa un bon paper a la Confrontació Catalana de Rem\nDimecres, 16 Març 2016 19:58\nEl CN Banyoles s'imposa a la Bandera Catalana i fa un bon paper a la Confrontació Catalana de Rem\nLa Confrontació Catalana de Rem va tornar a aterrar a l’Estany de Banyoles. Uns 560 remeres van donar-se cita en aquesta segona jornada de la competició que despertar l’interès, fins i tot, de diversos clubs francesos.\nNovament, el Club Natació Banyoles va ser el més representat amb un total de 120 remers i 122 tripulacions. Una tanda classificatòria amb distàncies adaptades a cada categoria va encetar la jornada del dissabte en què cal destacar, a nivell local, la primera posició de Aina Arteman i la segona de Núria Germà en esquif aleví. En infantils primera posició pel doble de Montse Gassiot i Abril Masgrau i per l’esquif d’Andreu Boix. El quatre escull de Paula Vila, Fernanda Gomes, Montse Gassiot i Abril Masgrau va entrar en segona posició.\nEls esquifs dels juvenils van encetar la tarda i en aquesta modalitat Eduard Geli i Manel Balastegui van entrar en segona i tercera posició respectivament. El 4xJM de Isaac Alamo, Jesús Coromines, Manel Balastegui i Eduard Geli va endur-se la plata i les noies juvenils van competir en la modalitat d’absolut fèmina on Paula Salarich va entrar primera seguida de Naua Rodrigo. En quatre escull Paula Salarich, Laura Boix, Naua Rodrigo i Marina Marcè van ser segones.\nEn la categoria cadet masculí, el 4x del Banyoles format per Aleix Arenas, Lluís Sala, Joan Cagigós i Aleix Garcia va ser el més ràpid igual que el 2- d’Arenas i Cagigós. En noies, el 4x de Margot Figueres, Laia Tortòs, Aina Prats i Abril Roqué va entrar també en primera posició. Ja diumenge, les alevines Aina Arteman, Núria Germà, Paula Tarradas i Paula Malagelada i el 4x d’Alba Lòpez, Clàudia Pòlit, Afra Casadevall i Laura Valdés van entrar primeres i segones respectivament. En dobles, Aina Arteman i Núria Germà i el 2x de Alba Lòpez i Clàudia Pòlit van ocupar les dues primeres posicions. El doble infantil masculí d’Andreu Boix i Toni Valdés es van classificar primer i Montse Gassiot va ser segona en esquif. Arenas i Cagigós van entrar segons en 2- cadet masculí i Laura Trigueros i Maria Gili van acabar primeres en categoria femenina. Manel Balastegui va ser segon en esquif juvenil.\nEl cap de setmana es va completar amb la tercera i última edició de la Bandera Catalana amb regates de 350 metres de distància. En aquesta ocasió el Tortosa es van endur la regata del 8+ absolut en què el Banyoles va acabar tercer. El 8+ absolut femení banyolí va aconseguir la segona posició i en promoció tan fèmines com masculins van guanyar la seva regata.\nFinalment el guanyador de la primera edició de la Lliga Bandera Catalana sumant els punts d eles tres jornades va ser el Club Natació Banyoles amb un total de 968 punts seguit del Tortosa amb 856.\nLlegir 782 vegades Darrera modificació el Dimarts, 22 Març 2016 19:58\nMés en aquesta categoria: « Nan Oliveras apadrina un campus infantil de triatló a Banyoles Un Atlètic Club Banyoles amb deu homes des del minut 25 cau clarament contra el Caldes (0-4) »